fi bn fi de nb fi it de fi fi fi fi fi fi fi fi fi fi fi fi fi si fi si fi si fi fi fi fi fi fi fi fi en fi pl fi en fi it fi en fi zh fi de fi zh nb pt pt en fi fi nb fi fi nb la fi fi uk la fi fi uk id fi fi th fi fi fi fi id fi fi th fi fi fi fi id fi fi th en fi fi nl fr si zh en fi fi fi fi fi fi fi fi fi fi fi ms fi fi fi ms fi fi fi fi fi fi fr fi fi fi fi fi fr en ceb fi
Metsäteollisuuden tuoteinnovaatiot ja tuotteiden ilmastohyödyt vielä tuntemattomia kuluttajille
Tuore tutkimus osoittaa, että suomalaisten kuluttajien tiedot metsäteollisuuden uusimmista tuoteinnovaatioista ja ilmastohyödyistä ovat vielä rajalliset. Metsäteollisuuden merkitys Suomen taloudelle ja hyvinvoinnille on sen sijaan hyvin kuluttajien tiedossa.
Taloustutkimus Oy:n toteuttaman tutkimuksen mukaan 80 prosenttia suomalaisista pitää puusta valmistettujen tuotteiden menekin merkitystä Suomen taloudelle suurena tai melko suurena. Vastaajista 77 prosenttia piti puiden kaatamista hyväksyttävänä silloin, kun huolehditaan uuden metsän kasvattamisesta.
Metsäteollisuuden tuoteinnovaatiot ovat suurelle yleisölle vielä näkymättömiä. Vastaajista vain kuusi prosenttia tunnisti, että puusta voidaan valmistaa akkumateriaaleja. Puupohjaisesta sidosaineesta hammastahnassa tiesi yhdeksän prosenttia ja puupohjaisesta limonadipulloista 17 prosenttia vastanneista.
- Tulos selvästi osoittaa, että vastuullisesti toimivalla metsäteollisuudella on kansan vahva mandaatti toiminnalleen. Samaan aikaan meillä on valtava potentiaali siinä, että saamme kuluttajat tietoisiksi kaikesta siitä, mitä puusta voidaankaan tehdä, toteaa Metsäteollisuus ry:n toimitusjohtaja Timo Jaatinen.
Kun suomalainen valitsee puusta tehdyn tuotteen, merkittävimmät vaikuttimet puutuotteen valintaan ovat sen kestävyys (60 %), materiaalin miellyttävyys (57 %) ja kotimaisuus (48 %).
Kuluttajien tiedot käyttämiensä tuotteiden ympäristövaikutuksista ovat tutkimuksen mukaan vielä suppeat. 34 prosenttia vastanneista kokee tuntevansa käyttämiensä tuotteiden ympäristövaikutukset erittäin tai melko hyvin. Sen sijaan tarkempi ymmärrys tuotteiden ilmastokuormituksesta on omasta mielestään vain noin joka neljännellä suomalaisella ja ilmastohyödyistä vain joka viidennellä suomalaisella.
- Puusta valmistettujen erilaisten tuotteiden merkitys on aivan keskeinen vähennettäessä uusiutumattomien raaka-aineiden käyttöä. Metsäteollisuuden puupohjaiset, uusiutuvat ja hiiltä sitovat tuotteet sitovat enemmän hiilidioksidia kuin toimialan Suomessa sijaitsevat tehtaat sitä päästävät, jatkaa Jaatinen.
- Puupohjaisten tuotteiden mahdollinen positiivinen kädenjälki ympäristöön on valtava, alleviivaa puolestaan tohtori Gregory A. Norris, SHINE@MIT:n johtaja ja Harvardin yliopiston johtava elinkaariasiantuntija. Hän on pääpuhujana tänään Helsingissä järjestettävässä metsäalan seminaarissa.
Suomalaiset metsäteollisuusyritykset ovat maailman kärkeä uusiutuvien materiaalien teknologiaan perustuvien innovaatioiden kehittämisessä. Tämä näkyy yritysten uusissa liiketoiminta-alueissa: uusiutuvat tekstiilit, erilaiset vihreät kemikaalit, fossiilittomat pakkaukset, urbaanit rakennusratkaisut ja biopohjaiset polttoaineet. Metsäteollisuuden yritykset investoivat viime vuonna yli 450 miljoonaa euroa tutkimus-, kehitys- ja innovaatiotoimintaan.
Metsäteollisuus ry:n Taloustutkimus Oy:ltä tilaamaan kulutuskäyttäytyminen ja vastuullisuus -kyselyyn vastasi helmi-maaliskuun 2022 välisenä aikana 3108 henkilöä. Internetpaneelina toteutetun kyselyn tulosten virhemarginaali on +/-1,8 prosenttiyksikköä.
- Näin laajasti toteutettu tutkimus antaa hyvin luotettavan kuvan suomalaisten asenteista ja tiedoista liittyen vastuullisuuteen, metsäteollisuuteen ja sen tuotteisiin sekä eri materiaaleista valmistettujen tuotteiden ilmastovaikutuksiin, sanoo tutkimusjohtaja Juho Rahkonen Taloustutkimus Oy:stä.
Timo Jaatinen, toimitusjohtaja, Metsäteollisuus ry, p. 09 132 6600, timo.jaatinen@forestindustries.fi
Juho Rahkonen, tutkimusjohtaja, Taloustutkimus Oy, p. 050 375 9008, juho.rahkonen@taloustutkimus.fi
T&K-kannustimissa olennaisinta on pitkäjänteisyys
Metsäteollisuus peräänkuuluttaa yli hallituskausien ulottuvaa teollisuuspoliittista strategiaa.
Tutkimus- ja kehittämistoiminnan tuet
Lausunto hallituksen esitykseksi eduskunnalle laiksi tutkimus- ja kehittämistoiminnan yhdistelmävähennyksestä verotuksessa
Valtion tutkimus- ja kehittämistoiminnan rahoitus
Lausunto hallituksen esityksestä laiksi valtion tutkimus- ja kehittämistoiminnan rahoituksesta vuosina 2024-2030
Innovaatio-ekosysteemin tehtävä tuloksellisempaa yhteistyötä
Tutkimus- ja kehitystyön kanavoiminen uudeksi liiketoiminnaksi vaatii yritysten, tutkimuksen ja julkisen sektorin tuloksellisempaa yhteistyö
Investointien vauhdittaminen vaatii laajaa yhteistyötä
Yritysten, tutkimuksen ja julkisen sektorin ekosysteemit ja yhteistyö innovaatiotoiminnassa ovat ainoa tapa viedä läpi systeemisiä muutoksia
Innovaatiopolitiikka kaipaa ripeää toimeenpanoa
Toimivalla TKI-politiikalla tuetaan suomalaisen yhteiskunnan ja sen eri sektoreiden uudistumiskykyä.
Menestystarinoita metsästä - innovaatioita kestävämpään tulevaisuuteen.
Metsäteollisuuden tuotteiden globaali kysyntä kasvussa
Ilmastonmuutoksen hillintä kasvattaa metsäteollisuuden tuotteiden globaalia kysyntää.
Hakuehdoillasi ei ole vielä sisältöä
+358 9 132 61
Metsät ja puuraaka-aine »
Tutkimus ja innovaatiot »
Ympäristö ja vastuullisuus »
Talous ja kansainvälinen kauppa »
Ilmasto ja energia »
Tietosuoja ja rekisteri »
Tiesitkö, että käytät turvatonta ja vanhaa selainta?
Internet Explorer selain ei ole enää tuettu ja sitä ei pitäisi käyttää.
Voit selata sivustoamme esimerkiksi seuraavilla selaimilla:
Metsäteollisuus ry - forest@forestindustries.fi - +358 9 132 61